## 

## ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΕΡΓΑΣΙΑΣ ΚΟΙΝΩΝΙΚΗΣ ΑΣΦΑΛΙΣΗΣ & ΚΟΙΝΩΝΙΚΗΣ ΑΛΛΗΛΕΓΓΥΗΣ

**ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ**

Παπαρηγοπούλου 7 Τ.Κ. 54630

Θεσσαλονίκη



****

25.10.2018

ΔΕΛΤΙΟ ΤΥΠΟΥ

Πρόγραμμα «Στέγαση και Εργασία για αστέγους»

**Με το διακριτικό τίτλο «Συνδιαμορφώνουμε το μέλλον 2»**

**Το Κέντρο Κοινωνικής Πρόνοιας Κεντρικής Μακεδονίας**επιθυμεί να συμβάλλει στην καταπολέμηση του προβλήματος της έλλειψης στέγης. Για το λόγο αυτό υλοποιεί, σε συνεργασία με την PRAKSIS, το πρόγραμμα **«Στέγαση και Εργασία για αστέγους»** διάρκειας 18 μηνών, το οποίο στοχεύει στην ομαλή μετάβαση 32 αστέγων σε **αυτόνομες μορφές διαβίωσης** μέσω της παροχής υπηρεσιών στέγασης και κοινωνικής φροντίδας. Έτερο στόχο του προγράμματος αποτελεί η παροχή υπηρεσιών **εργασιακής ένταξης**, μέσω των οποίων μέρος των ωφελούμενων θα μπορέσει να διεκδικήσει ισότιμα μια θέση στην αγορά εργασίας με τελικό σκοπό την επανένταξη στον κοινωνικό ιστό.

Οι υπηρεσίες που θα παρασχεθούν στους ωφελούμενους του προγράμματος  κατά  είναι οι παρακάτω:

* Στέγαση
* Κάλυψη ειδών πρώτης ανάγκης
* Ψυχοκοινωνική υποστήριξη
* Εργασιακή συμβουλευτική
* Νομική συμβουλευτική
* Χρηματοοικονομική διαχείριση
* Διασύνδεση με αρμόδιες Υπηρεσίες (π.χ. καθοδήγηση για την αξιοποίηση προγραμμάτων, δράσεων ή παροχών στις οποίες θα μπορούσε να ενταχθεί ο ωφελούμενος, ενέργειες για την έκδοση βιβλιαρίου ανασφάλιστου, έκδοση ΑΦΜ, ΑΜΚΑ, κτλ)

Προκειμένου να επιτευχθεί ο στόχος της **εργασιακής επανένταξης**πρόκειται να παρασχεθεί στους ωφελούμενους του προγράμματος μια σειρά δράσεων πληροφόρησης και εργασιακής συμβουλευτικής μέσα από την οποία αναμένεται η προώθηση τους στην αγορά εργασίας ή τη δραστηριοποίησή τους μέσω της αυτοαπασχόλησης.

Η Πράξη την οποία υλοποιεί  το Κέντρο Κοινωνικής Πρόνοιας Κεντρικής Μακεδονίας σε συνεργασία με την PRAKSIS υλοποιείται στο πλαίσιο του προγράμματος «Στέγαση και Εργασία για αστέγους» και χρηματοδοτείται από πόρους της Γενικής Γραμματείας Κοινωνικής Αλληλεγγύης, του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και με Αρχή Διαχείρισης το Εθνικό Ινστιτούτο Εργασίας και Ανθρώπινου Δυναμικού (ΕΙΕΑΔ).

**Η ΠΡΟΕΔΡΟΣ ΤΟΥ Κ.Κ.Π. Κ.Μ**

**ΣΥΛΒΑΝΑ ΚΑΡΑΣΑΒΒΙΔΟΥ**

|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ &**  **ΚΟΙΝΩΝΙΚΗΣ ΑΛΛΗΛΕΓΓΥΗΣ**  **ΓΕΝΙΚΗ ΓΡΑΜΜΑΤΕΙΑ ΚΟΙΝΩΝΙΚΗΣ ΑΛΛΗΛΕΓΓΥΗΣ** | EIEAD LOGO GR  **ΥΠΟ ΤΗΝ ΕΠΟΠΤΕΙΑ ΤΟΥ ΥΠΟΥΡΓΕΙΟΥ ΕΡΓΑΣΙΑΣ,ΚΟΙΝΩΝΙΚΗΣΑΣΦΑΛΙΣΗΣ &**  **ΚΟΙΝΩΝΙΚΗΣ ΑΛΛΗΛΕΓΓΥΗΣ** | Macintosh SSD:Users:macuser:Desktop:SIte_logo_astegon:prow eiead:001-01.png |  |